KOMMISSIONENS FORORDNING (EF) Nr. 2630/1999
af 13. december 1999
om ændring af forordning (EF) nr. 1702/1999 for så vidt angår fristen for indgivelse af anmodning om attester som fastsat i forordning (EF) nr. 1222/94
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved Kommissionens forordning (EF) nr. 2491/98(2), særlig artikel 8, stk. 3, første afsnit, og
ud fra følgende betragtninger:
(1) Kommissionens forordning (EF) nr. 1702/1999(3) om ændring af forordning (EF) nr. 1222/94(4) om fastsættelse af fælles gennemførelsesregler for ordningen for ydelse af eksportrestitutioner og af kriterier for fastsættelse af restitutionsbeløbet for visse landbrugsprodukter, der udføres i form af varer, uden for traktatens bilag I (tidligere II);
(2) ifølge forordning (EF) nr. 1702/1999 kan der ansøges om de i de nye artikler 6A-6I i forordning (EF) nr. 1222/94 omhandlede licenser fra den 1. december 1999;
(3) overførsel af data vedrørende licenserne er nødvendig for at administrere de licenser, der er udstedt for varer uden for traktatens bilag I. Overgangen til år 2000 kan eventuelt skabe forstyrrelser, hvis form og intensitet ikke kan forudses; da de første attester ikke kan udstedes før december 1999, risikerer udstedelsen at blive forstyrret ved udgangen af december, og denne situation kan fortsætte i januar; det er derfor hensigtsmæssigt at udskyde datoen, fra hvilken der kan ansøges om attester til 1. februar 2000;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag I -
UDSTEDT FØLGENDE FORORDNING:
Artikel 1
Artikel 3, tredje afsnit, tredje led, i forordning (EF) nr. 1702/1999 affattes således: "- kan der ansøges om de i artikel 1, stk. 5, nævnte licenser fra den 1. februar 2000".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. december 1999.